Leicester City FC
Leicester City Football Club je profesionalni nogometni klub iz Leicestera, Engleska. Trenutno nastupa u Premijer ligi, prvom rangu engleskog nogometa. Plasman u najviši rang je ostvario u sezoni 2013-14. osvajanjem Championshipa. Klub je osnovan 1884. godine kao Leicester Fosse. Sadašnje ime je usvojeno 1919. godine. Prvobitno je nastupao na stadionu Filbert Street. 2002. godine pralazi na stadion Walkers, koji zbog sponzorstva mijenja ime u King Power 2013. godine. Leicester City je postao član Football League 1894. godine. Najveći uspjeh kluba je osvajanje Premijer lige u sezoni 2015-16. Tri puta je osvajao Liga kup, dok je četiri puta igrao finala FA kupa. Klub je proveo samo jednu sezonu izvan prva dva ranga engleskog nogometa.